wickkiey/tamil-wikipedia-chunked huggingface dataset:
# ஆதிகவி நன்னய்யா பல்கலைக்கழகம்

**ஆதிகவி நன்னய்யா பல்கலைக்கழகம்** (Adikavi Nannaya University IAST : *adikavi Nannaya Viśvavidyālayamu* ) என்பது இந்தியாவின் ஆந்திரப் பிரதேசத்தில் உள்ள ராஜமன்றியில் அமைந்துள்ள மாநிலப் பல்கலைக்கழகம் ஆகும். இது 22 ஏப்ரல் 2006 அன்று ஆந்திரப் பிரதேச அரசு சட்டம் 2006ஆம் ஆண்டு எண் 28 மூலம் நிறுவப்பட்டது.  
ஆதிகவி நன்னய்யா பல்கலைக்கழகம் என்பது தெலுங்கு மொழியில் இயற்றப்பட்ட நூலின் முதல் சான்றளிக்கப்பட்ட ஆசிரியரான நன்னய்யாவின் பெயரால் அழைக்கப்படுகிறது. இந்தப் பல்கலைக்கழகம் இரு கோதாவரி மாவட்டங்களின் உயர் கல்வித் தேவைகளைப் பூர்த்தி செய்கிறது. இந்த இரு மாவட்டத்தில் அமைந்துள்ள எழுபத்து நான்கு முதுகலை கல்வி நிறுவனங்களும், 403 பட்டயக் கல்லூரிகளும் ஆதிகவி நன்னய்யா பல்கலைக்கழகத்துடன் இணைக்கப்பட்டுள்ளன. இந்தக் கல்லூரிகள் முன்பு ஆந்திரப் பல்கலைக்கழகத்துடன் இணைக்கப்பட்டிருந்தன.  
இந்தப் பல்கலைக்கழகத்தின் கீழ் பல்கலைக்கழக உறுப்புக் கல்லூரிகளாக, கலை மற்றும் வணிகக் கல்லூரி, பல்கலைக்கழகக் கல்வியியல் கல்லூரி, பல்கலைக்கழக பொறியியல் கல்லூரி, அறிவியல் மற்றும் தொழில்நுட்ப பல்கலைக்கழகக் கல்லூரி எனச் செயல்படுகின்றன.  
ஆதிகவி நன்னய்யா பல்கலைக்கழகம் காக்கிநாடா மற்றும் தாடேபள்ளிகுடத்தில் விரிவாக்க வளாகத்தைக் கொண்டுள்ளது.  
இந்தப் பல்கலைக்கழகம் புவி-தகவல் மற்றும் பெட்ரோலிய ஆய்வுத் திட்டத்தைத் தொடங்கியுள்ளது. இது ஆந்திரப் பிரதேசத்தில் முதன்முறையாகவும் நாட்டிலுள்ள சிலவற்றில் ஒன்றாகும். இரண்டாவது கட்டத்தில், ஐந்தாண்டு ஒருங்கிணைந்த படிப்புகளை ஊக்குவிக்கும் அரசாங்கக் கொள்கையைக் கருத்தில் கொண்டு, பல்கலைக்கழகம் கணிதம் மற்றும் கணினியில் புதிய பாடத்திட்டத்தை வடிவமைத்து வழங்கியது. இது தகவல் தொழில்நுட்பத் துறைக்குப் பயிற்சியளிக்கப்பட்ட திட்டங்களை வழங்கும் நோக்கத்துடன் தொடங்கப்பட்டது.
# ஆதிகவி நன்னய்யா பல்கலைக்கழகம்

## மேலும் பார்க்கவும்

- இந்தியாவில் உள்ள பல்கலைக்கழகங்களின் பட்டியல்
- இந்தியாவில் கல்வி
# பை பீட்டா கப்பா

**பை பீட்டா கப்பா சங்கம்** *(Phi Beta Kappa Society)* (****) என்பது அமெரிக்காவின் மிகப் பழமையான கல்வித் தகைமைக் கழகமாகும் , மேலும் அதன் நீண்ட வரலாறும் கல்விசார் தேர்வும் காரணமாக மிகவும் மதிப்புமிக்கது. பை பீட்டா கப்பா தாராளவாதக் கலைகளிலும் அறிவியலிலும் சிறந்து விளங்குவதை ஊக்குவிப்பதையும் ஆதரிப்பதையும் நோக்கமாகக் கொண்டது. தேர்ந்தெடுக்கப்பட்ட அமெரிக்க கல்லூரிகள், பல்கலைக்கழகங்களில் மட்டுமே கலை, அறிவியலில் மிகச் சிறந்த மாணவர்களைச் சேர்ப்பதையும் நோக்கமாகக் கொண்டுள்ளது. இது 1776 திசம்பர் 5 அன்று வில்லியம், மேரி கல்லூரியில் முதல் கல்லூரி கிரேக்க - எழுத்து உடன்பிறப்புறவு அமைப்பாக நிறுவப்பட்டது. தொடக்க கால கல்லூரி உடன்பிறப்புறவு கழகங்களில் ஒன்றாகும். அதன் தொடக்கத்திலிருந்து 17 அமெரிக்க ஜனாதிபதிகளும் , 40 அமெரிக்க உச்ச நீதிமன்ற நீதிபதிகளும் மற்றும் 136 நோபல் பரிசு பெற்றவர்களும் உறுப்பினர்களாகச் சேர்க்கப்பட்டுள்ளனர்.  
பை பீட்டா கப்பா (Φιλοσοφία βίού κύβερνήτης) என்பது " அறிவு " என்று பொருள்படும்.
# அலிசர் கரிமோவு

**அலிசர் கரிமோவு** (*Alisher Karimov*) தசிகிசுத்தான் நாட்டைச் சேர்ந்த ஒரு சதுரங்க விளையாட்டு வீரராவார். 1997 ஆம் ஆண்டில் பிறந்த இவர் பிடே மாசுட்டர் பட்டத்தை 2018 ஆம் ஆண்டில் பெற்றார்.
# அலிசர் கரிமோவு

## சதுரங்க வாழ்க்கை

2016 ஆம் ஆண்டில் நடைபெற்ற சதுரங்க ஒலிம்பியாடு போட்டி உட்பட பல சதுரங்க ஒலிம்பியாடு போட்டிகளில் இவர் தசிகிசுத்தான் நாட்டை பிரதிநிதித்துவப்படுத்தியுள்ளார். 2016 ஆம் ஆண்டு நடைபெற்ற ஒலிம்பியாடு போட்டியில் 4½/9 புள்ளிகளும் 2018 ஆம் ஆண்டு நடைபெற்ற ஒலிம்பியாடு போட்டியில் 6/9 புள்ளிகளும் எடுத்தார்.  
2021 ஆம் ஆண்டு நடைபெற்ற சதுரங்க உலகக் கோப்பை போட்டியில் அலிசர் கரிமோவு விளையாடினார். இப்போட்டியில் முதல் சுற்றில் சியார்ச்சு கோரியிடம் 1½-½ என்ற புள்ளிகள் கணக்கில் தோற்கடிக்கப்பட்டார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெறும் சதுரங்க உலகக் கோப்பை போட்டியில் பங்கேற்று விளையாடினார். முதல் சுற்றில் அமெரிக்காவைச் சேர்ந்த சதுரங்க வீரர் அவோண்டர் இலியாங்கிடம் போட்டியிட்டு தோற்றுப்போனார்.
# பகார் பகுதி

**பகர்** (*Bagar*) மேலும் **பகத்** (*Bagad* ) என்பது "வறண்ட நாடு" என்று பொருள்படும் ஒரு சொல்லாகும். வடமேற்கு இந்தியா மற்றும் இந்தியாவின் எல்லையில் உள்ள தற்போதைய பாக்கித்தானின் கிழக்குப் பகுதிகளின் மணல் பரப்பை இது குறிக்கிறது. உதாரணமாக, காகர் நதிக்கு வடக்கே மற்றும் பஞ்சாபின் தெற்கே பக்ரி மொழி பேசப்படும் இடம்.
# பகார் பகுதி

## பெயர்க்காரணம்

பகர் என்பது வடக்கு இராஜபுதனத்தின் புல்வெளி என்று பொருள்படும். இது "பசு" ( இந்துக்களுக்கு புனிதமான ஒரு விலங்கு) என்று பொருள்படும் "பகர்" என்ற பெயரிடப்பட்ட அரபு வார்த்தையிலிருந்து வந்திருக்கலாம். மேலும், "கால்நடை" என்ற அரபு வார்த்தையிலிருந்து பெறப்பட்டது. அரபு மொழியில் *பக்காரா* என்றால் "கால்நடை மேய்பவர்கள்" என்று பொருள். பகர் பாதை என்பது வறண்ட தார்ப் பாலைவனம் மற்றும் சிந்து-கங்கைச் சமவெளியின் வளமான பாங்கர் மற்றும் காதிர் பகுதிகளின் சங்கமத்தில் உள்ள அரை வறண்ட அரை வளமான மழை பெய்யும் மணல் புல்வெளிப் பகுதியைக் குறிக்கிறது. பகர் என்ற அரபுப் பெயரை ஏற்றுக்கொள்வதற்கு முன்பு, இப்பகுதி மகாபாரதத்தின் வேத காலத்திலும், ஆரம்பகால இடைக்காலத்திலும் கூட, பிருத்திவிராச் சௌகானின் இந்து ஆட்சியின் இறுதி வரையிலும் ஜங்லதேசம் என்று அழைக்கப்பட்டது.
# பகார் பகுதி

## பக்ரி மொழி

பக்ரி என்பது, இராசத்தானி, அரியான்வி மற்றும் இந்தோ-ஆரிய குடும்பத்தின் பஞ்சாபி மொழி ஆகியவற்றின் பேச்சுவ ழக்காகும். இது இராசத்தான், அரியானா மற்றும் இந்தியாவின் பஞ்சாப் மாநிலங்களின் பகர் பகுதியில் வசிக்கும் சுமார் ஐந்து மில்லியன் மக்களால் பேசப்படுகிறது  
பாக்கிஸ்தானின், பஞ்சாப், பகவல்பூர் மாவட்டம் மற்றும் பகவல்நகர் மாவட்டத்தில் சிறிய மொழியாக பக்ரி பேசப்படுகிறது, இருப்பினும் இவை பகர் பிராந்தியத்தின் பகுதிகளாக கருதப்படவில்லை.
# பகார் பகுதி

## பிரபலமான பக்ரி மக்கள்

யுடன் மணிராம் பக்ரி .]]
*பக்ரி மக்கள்* என்ற சொல் முதலில் ஜாட்கள், குஜ்ஜர்கள் ராஜ்புத் மற்றும் பிஷ்னோய் மக்கள் பாகர் பிராந்தியத்தில் வாழும் மற்றும் பக்ரி மொழி பேசுபவர்களுக்குப் பயன்படுத்தப்பட்டது  
கும்ஹர், சுதர், நை, அகர்வால் பனியா மற்றும் மகேஸ்வரி பனியாக்கள் மற்றும் பாதிக் ("கசாப்புக் கடைக்காரர்"), பார்தி ("வேட்டைக்காரர்"), பவாரியா (அரை நாடோடிகள்) சாதிகளின் பிரிவுகளும் இப்பகுதியில் வாழ்கின்றனர். மணிராம் பக்ரி , ராஜ் பக்ரி, பரோன் பக்ரி போன்றவர்கள் அரியானாவைச் சேர்ந்த அரசியல்வாதிகளாகவும் பிரபலமானவர்களாகவும் இருக்கின்றனர்.
# பகார் பகுதி

## இதனையும் காண்க

- தோவாப்
- பஞ்சாப் பகுதி
# சித்தும்போ முவாலி

**சித்தும்போ முவாலி** (Chitumbo Mwali) சாம்பியா நாட்டைச் சேர்ந்த ஒரு சதுரங்க விளையாட்டு வீரராவார். 2007 ஆம் ஆண்டு இவருக்கு பன்னாட்டு சதுரங்க மாசுட்டர் பட்டம் வழங்கப்பட்டது.
# சித்தும்போ முவாலி

## சதுரங்க வாழ்க்கை

2006 ஆம் ஆண்டு ஆப்பிரிக்க இளையோர் சதுரங்கப் போட்டியில் வெற்றி பெற்று வெற்றியாளரானார். 2007 ஆம் ஆண்டில் ஆப்பிரிக்கா அளவில் நடைபெற்ற ஆப்பிரிக்க விளையாட்டுப் போட்டிகளில் நான்காவது பலகையில் விளையாடி முவாலி வெள்ளிப் பதக்கத்தைப் பெற்றார்.  
2021 ஆம் ஆண்டு சாம்பியன் சதுரங்க உலகக் கோப்பை தகுதிச் சுற்றில் வென்ற பிறகு, இவர் 2021 சதுரங்க உலகக் கோப்பையில் விளையாடத் தகுதி பெற்றார். இரண்டு சுற்றுகள் மற்றும் ஒரு ஆட்டம் கைவசம் இருந்த நிலையில் 1.5 புள்ளிகள் பின்தங்கி இருந்த நிலையில் எதிராகப் போட்டியிட்ட சாம்பிய சதுரங்க வீரர் ஆண்ட்ரூ கயோண்டே, ஒரு சர்ச்சை காரணமாக போட்டியை விட்டு வெளியேறினார்.  
உலகக் கோப்பையின் முதல் சுற்றில், அதிக புள்ளிகளுடன் விளையாடிய ஐக் எம். மார்டிரோசுயனுக்கு எதிரான முதல் ஆட்டத்தில் **சித்தும்போ முவாலி தோ**ல்வியடைந்தார். இரண்டாவது போட்டியில் முவாலி வெற்றிபெற்றார். இதனால் போட்டி சமநிலை முடிவை எட்டியது. சமநிலை முறிவு போட்டிகளில் முவாலி 2-0 என்ற புள்ளிகள் கணக்கில் தோற்கடிக்கப்பட்டார்.  
முவாலி 2023 சதுரங்க உலகக் கோப்பையில் போட்டியிட சாம்பியன் நாட்டு தகுதிச் சுற்று போட்டிகளை வென்றார் , இங்கு அவர் முதல் சுற்றில் துருக்கி நாட்டைச் சேர்ந்த சதுரங்க வீரர் முசுதபா இல்மாசால் தோற்கடிக்கப்பட்டார்.  
முவாலி கணக்காளராகவும் சதுரங்க பயிற்சியாளராகவும் உள்ளார்.
# இராட்வெல் மகோடோ

**இராட்வெல் மகோடோ** (பிறப்பு 1987) (Rodwell Makoto) சிம்பாப்வே நாட்டைச் சேர்ந்த ஒரு சதுரங்க விளையாட்டு வீரராவார். 1987 ஆம் ஆண்டு இவர் பிறந்தார். 2013 ஆம் ஆண்டு பன்னாட்டு சதுரங்க மாசுட்டர் பட்டம் இவருக்கு வழங்கப்பட்டது..  
2012 ஆம் ஆண்டில் நடைபெற்ற தென்னாப்பிரிக்க திறந்தநிலை சதுரங்க பொட்டியினை மகோடோ வென்றார். மேலும் சிம்பாப்வே நாட்டிற்கான சதுரங்க ஒலிம்பியாடு அணியிலும் இவர் இடம்பெற்றார் 2013 ஆம் ஆண்டில் பன்னாட்டு மாசுட்டர் பட்டம் பெற்ற இவர் 2015 ஆம் ஆண்டு சூன் மாதத்தில் 2403 என்ற எலோ தரப்புள்ளிகளை அடைந்தார். இராபர்ட் குவாசுக்குப் பிறகு சிம்பாப்வே நாட்டின் இரண்டாவது உயர் தரமதிப்பீடு பெற்ற பன்னாட்டு மாசுட்டர் என்ற சிறப்பு இவருக்கு கிடைத்தது. அந்த நேரத்தில் இவர் 2422 புள்ளிகள் பெற்றவராக இருந்தார்.  
2021 ஆம் ஆண்டு நடைபெற்ற சதுரங்க உலகக் கோப்பை போட்டிக்கு இவர் தகுதி பெற்றார், அங்கு முதல் சுற்றில் விளாடிசுலாவ் கோவலெவ் என்பவரால் தோற்கடிக்கப்பட்டார்.  
2023 ஆம் ஆண்டிற்கான உலகக் கோப்பை தகுதிச் சுற்ரில் வெற்றி பெற்ற இவர் 2023 ஆம் ஆண்டு சதுரங்க உலகக் கோப்பைக்கு மீண்டும் தகுதி பெற்றார், இங்கு அவர் முதல் சுற்றில் அசர்பைசான் நாட்டு சதுரங்க வீரர் நிசாத் அபாசோவால் தோற்கடிக்கப்பட்டார்.
# பெர்னார்டோ உரோசெல்லி

**பெர்னார்டோ உரோசெல்லி மைல்கே** (**Bernardo Roselli Mailhe)** உருகுவே நாட்டைச் சேர்ந்த ஒரு சதுரங்க வீரராவார். 1965 ஆம் ஆண்டு செப்டம்பர் மாதம் 17 ஆம் தேதியன்று இவர் பிறந்தார். 1994 ஆம் ஆண்டு பன்னாட்டு சதுரங்க மாசுட்டர் பட்டம் இவருக்கு வழங்கப்பட்டது.  
1984 மற்றும் 2008 ஆம் ஆண்டுகளுக்கு இடையில் **பெர்னார்டோ உரோசெல்லி** பதின்மூன்று முறை உருகுவே சதுரங்க வெற்றியாளர் போட்டிகளை வென்றார். மேலும் சதுரங்க ஒலிம்பியாடு போட்டிகளில் பதினொரு முறை (1986-2014) உருகுவேயைப் பிரதிநிதித்துவப்படுத்தினார். இவரது சதுரங்க வாழ்க்கையின் தொடக்கத்தில், 1985 ஆம் ஆண்டு கொரியண்ட்டு நகரில் நடைபெற்ற 12 ஆவது தென் அமெரிக்க மண்டலப் போட்டியில் 15வது இடத்தைப் பிடித்தார்.  
2002 ஆம் ஆண்டில் *ரிபப்ளிகா அர்கெந்தினா* சதுரங்க மாசுட்டர் போட்டியின் ஐந்தாவது பதிப்பில் செருமன் கணினி நிரலான இயர்க்சு 8.0 நிரலை விட உரோசெல்லி முதல் இடத்தைப் பிடித்தார்.
# முகமது திசிர்

**முகமது திசிர்** (Mohamed Tissir) மொராக்கோ நாட்டைச் சேர்ந்த ஒரு சதுரங்க வீரராவார். 1976 ஆம் ஆண்டு நவம்பர் மாதம் 27 ஆம் தேதியன்று இவர் பிறந்தார். 1999 ஆம் ஆண்டில் இவருக்கு பன்னாட்டு மாசுட்டர் பட்டம் வழங்கப்பட்டது.
# முகமது திசிர்

## சதுரங்க வாழ்க்கை

1999 ஆம் ஆண்டில் ஆப்பிரிக்க சதுரங்க வெற்றியாளர் போட்டியையும் 1996, 1999 மற்றும் 2005 ஆம் ஆண்டுகளில் மொராக்கோ சதுரங்க வெற்றியாளர் போட்டியையும் முகமது திசிர் வென்றார், மேலும் பல சதுரங்க ஒலிம்பியாடு போட்டிகளில் மொராக்கோ நாட்டைப் பிரதிநிதித்துவப்படுத்தியுள்ளார். 2004 ஆம் ஆண்டில் பால்மா டி மல்லோர்காவின் 36 ஆவது சதுரங்க ஒலிம்பியாடு போட்டியில் தங்கப் பதக்கம் வென்றுள்ளார். மேலும் 1999 ஆம் ஆண்டில் இயோர்டானில் நடைபெற்ற அரபு விளையாட்டுகளிலும் வென்றார்.  
2000 ஆம் ஆண்டில் சதுரங்க உலகக் கோப்பை போட்டியில் திசிர் விளையாடினார், அங்கு அவர் இடம்பெற்றிருந்த குழுவில் கடைசி இடத்தைப் பிடித்தார். 2004 ஆம் ஆண்டின் பிடே உலக சதுரங்கப் போட்டியிலும் திசிர் விளையாடினார். அங்கு இவர் முதல் சுற்றில் அலெக்சி திரீவ் என்பவரால் தோற்கடிக்கப்பட்டார்.  
சதுரங்கப் பயிற்சியாளராகவும் இவர் செயல்படுகிறார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலக கோப்பை போட்டியிலும் இவர் விளையாடினார். .
# பெரிய அக்காக் குயில்

**பெரிய அக்காக் குயில்** (*Large hawk-cuckoo*) என்பது குயில் குடும்பத்தைச் சேர்ந்த ஒரு குயில் இனம் ஆகும். இது மிதவெப்ப மண்டல ஆசியாவிலிருந்து இமயமலையில் கிழக்கு ஆசியா வரை பரவலாக இனப்பெருக்கம் செய்கிறது. குறிப்பிடதக்க எண்ணிக்கையிலான பறவைகள் குளிர்காலத்தில் தெற்கே வலசை வருகின்றன. இவை உரத்து திரும்பத் திரும்ப ஒலி எழுப்புவதற்குப் பெயர் பெற்றவை. இவற்றின் குரல் அக்காக்குயிலைப் போலவே இருக்கும், ஆனால் உச்சஸ்தாயிக்கு போவதில்லை. இவை சற்றே பெரியவை மேலும் முதிர்ந்த பறவைகளின் கன்னத்தில் காணப்படும் கறுப்புத் திட்டினைக் கொண்டு அக்காக்குயிலில் இருந்து இதை எளிதாக வேறுபடுத்தி அறியலாம். இவை சிரிப்பான்கள் போன்ற பிற பறவைகளின் கூடுகளில் முட்டையிடக்கூடியவை.
# பெரிய அக்காக் குயில்

## விளக்கம்

பெரிய அக்காக் குயிலானது காக்கையை விட சற்று சிறியதாக சுமார் 38 செ. மீ. நீளம் இருக்கும். இதன் மேல் அலகு கரும்புழுப்பாகவும், கீழ் அலகு பச்சையாகவும் இருக்கும். விழிப்படலம் மஞ்சள் அல்லது ஆரஞ்சு நிறத்திலும், கால்கள் ஆழ்ந்த மஞ்சள் நிறத்திலும் இருக்கும். இதன் உச்சி, பிடரி, கழுத்தின் மேற்பகுதி போன்றவை ஆழ்ந்த சாம்பல் பழுப்பாக இருக்கும். வாலின் மேற்பரப்பு பழுப்பு நிறமாகக் கறுப்பு பட்டைகளுடனும் வெள்ளை விளிம்போடும் காட்சி அளிக்கும். தொண்டை வெண்மையாகக் கருஞ்சிவப்பும் சாம்பலுமான கோடுகளுடன் காட்சியளிக்கும். மேல் மார்பு ஆழ்ந்த கருஞ்சிவப்பாக இருக்கும். கீழ் மார்பும், வயிறும் வெண்மையாகக் கருஞ்சிவப்புத் தோய்ந்து பழுப்பு நிறக் குறுக்குக் கோடுகளுடன் காணப்படும். இது ஓரளவு வல்லூறு போலவே தோற்றம் தருவதாலும், வல்லூறுவைப் போலவே பறப்பதாலும் சற்று குழப்பத்தை உண்டாக்கும். ஆண், பெண் பறவைகள் ஒன்றுபோல தோற்றம் தரும், என்றாலும் பெண்பறவை உருவில் சற்று சிறியது.
# பெரிய அக்காக் குயில்

## பரவல்

இது வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், பாக்கித்தான், பிலிப்பீன்சு, சிங்கப்பூர், தைவான், தாய்லாந்து, வியட்நாம் ஆகிய நாடுகளில் காணப்படுகிறது. கிறித்துமசு தீவில் தற்செயலாக சென்று அலைந்து திரிபவையாக காணப்படுகின்றன. இதன் துணை இனமான *H. s. bocki* மலாய் தீபகற்பம், சுமாத்திரா மற்றும் போர்னியோ போன்ற இடங்களில் காணப்படுகிறது. அது கருத்த அக்காக் குயில் என்ற பெயரில் ஒரு தனி இனமாகவும் கருதப்படுகிறது. குளிர்காலத்தில் வட இந்தியாவில் இருந்து தமிழ்நாடு, கர்நாடகம், கேரளம் உள்ளிட்ட மாநிலங்களுக்கு இப்பறவை வலசை வருகின்றனது.
# பெரிய அக்காக் குயில்

## வாழ்விடங்கள்

இதன் இயற்கை வாழ்விடங்கள் மிதவெப்ப மண்டலக் காடுகள் மற்றும் துணை வெப்பமண்டல அல்லது வெப்பமண்டல சதுப்புநில காடுகள் ஆகும்.
# பெரிய அக்காக் குயில்

## நடத்தை

இது மரத்தில் உயரமாக இலைகள் அடர்ந்த பகுதியில் தனித்து அமர்ந்திருக்கும். இதனை மரக்கிளைகளில் இருந்து பாய்ந்து பறந்து செல்லும்போது தான் கண்டுண முடியும். இது பறக்கும்போது வல்லூறு போன்ற தோற்றம் கொண்டதால் பிற சிறு பறவைகள் இதனைக் கண்டு அச்சம் கொள்ளும். கம்பளிப் பூச்சி, வண்டு, வெட்டுக்கிளி, தத்துப்பூச்சி, சிலந்தி முதலியவற்றை இது உணவாக கொள்ளும்.  
இவை கோடையில் கூவுகின்றன. பொதுவாக அந்திக்கு பிறகு கூவல் நன்றாக இருக்கும். குளிர்காலத்தில், இவை அமைதியாக இருக்கும்.  
மற்ற பல குயில்களைப் போலவே, இந்த இனமும் பிற பறவைகளின் கூட்டில் முட்டையிடக்கூடியது ஆகும். பல சிரிப்பான்கள் (எடுத்துக்காட்டு *Pterorhinus sannio* ) குயில் முட்டைகளை அடையாளம் கண்டு அவற்றை அகற்றும் திறன் கொண்டவை.
# கருத்த அக்காக் குயில்

**கருத்த அக்காக் குயில்** ( *Dark hawk-cuckoo* ) என்பது குயில் குடும்பத்தைச் சேர்ந்த ஒரு பறவையாகும். இது முன்பு **பெரிய அக்காக் குயிலின்** ஒரு துணை இனமாகக் கருதப்பட்டது. மேலும் குக்குலசு பேரினத்தில் வைக்கப்பட்டது.
# கருத்த அக்காக் குயில்

## புவியியல் எல்லை

மலேசியாவில் இது மேல் மலாயா, வடக்கு சரவாக் மற்றும் சபாவில் காணப்படுகிறது. இந்தோனேசியாவில் இது சுமாத்திரா மற்றும் கலிமந்தானில் காணப்படுகிறது. இது புரூணையிலும் காணப்படுகிறது.
# மதுரை விளக்குத்தூண் நவநீத கிருஷ்ணர் கோயில்

**மதுரை விளக்குத்தூண் நவநீத கிருஷ்ணர் கோயில்** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் விளக்குத்தூண் பகுதிக்கு அருகில் பந்தடி ஐந்தாவது தெருவில் அமையப் பெற்றுள்ள ஒரு பெருமாள் கோயில் ஆகும். மதுரை மீனாட்சி அம்மன் கோயிலுக்கு தெற்குப் பகுதியில் இக்கோயில் அமைந்துள்ளதால், தெற்கு கிருஷ்ணன் கோயில் என்ற இன்னொரு பெயரும் உண்டு.  
கடல் மட்டத்திலிருந்து சுமார் 184 மீட்டர் உயரத்தில், என்ற புவியியல் ஆள்கூறுகள் கொண்டு, மதுரை விளக்குத்தூண் நவநீத கிருஷ்ணர் கோயில் அமைந்துள்ளது.  
இக்கோயிலின் மூலவர் நவநீத கிருஷ்ணர்; தாயார் மகாலட்சுமி ஆவர். இக்கோயிலில் சீனிவாச பெருமாள், அலர்மேல்மங்கை தாயார், மகா கணபதி, கருடாழ்வார், இராமர், சீதை, இலட்சுமணன், ஆஞ்சநேயர், இராகு, கேது, நாகர் ஆகியோரும் அருள்பாலிக்கின்றனர். கிருஷ்ண ஜெயந்தி, வைகுண்ட ஏகாதசி, நவராத்திரி, விநாயக சதுர்த்தி ஆகியவை இக்கோயிலில் கொண்டாடப்படும் சில முக்கியமான திருவிழாக்களாகும்.
# பசீர் அல் குவாதைமி

**பசீர் அல் குவாதைமி** (Basheer Al-Qudaimi) யேமன் நாட்டைச் சேர்ந்த ஒரு சதுரங்க வீரராவார். 1984 ஆம் ஆண்டில் இவர் பிறந்தார். 2008 ஆம் ஆண்டில் பன்னாட்டு சதுரங்க மாசுட்டர் பட்டம் இவருக்கு வழங்கப்பட்டது. முன்னதாக 2007 ஆம் ஆண்டில் அரபு சதுரங்க வெறியாளர் போட்டியை பசீர் வென்றார். 2006 ஆம் ஆண்டு நடைபெற்ற சதுரங்க ஒலிம்பியாடு போட்டியில் இவர் தனிநபர் தங்கப் பதக்கம் வென்றார்.
# பசீர் அல் குவாதைமி

## சுயசரிதை

2003 ஆம் ஆண்டில் பசீர் அல் குவாதைமி யேமன் சதுரங்க கழகம் நடத்திய அரபு கழக சதுரங்க வெற்றியாளர் போட்டியில் 3 ஆவது இடத்தை வென்றார். 2007 ஆம் ஆண்டில் யேமன் நாட்டின் டைசு நகரத்தில் நடைபெற்ற அரபு சதுரங்க வெற்றியாளர் போட்டியை வென்றார்.  
பசீர் அல் குவாதைமி யேமன் அணிக்காக சதுரங்க ஒலிம்பியாடு போட்டிகளில் விளையாடினார்:  
- 2002 - பிளெட்டு நகரம் (+9, =1, -1) 35 ஆவது சதுரங்க ஒலிம்பியாடு
- 2006 - துரின் நகரத்தில் நடந்த 37 ஆவது சதுரங்க ஒலிம்பியாடு (+7, =0, -0) தனிநபர் தங்கப் பதக்கம்.
- 2008 - திரெசுடன் நகரத்தில் நடந்த 38 ஆவது சதுரங்க ஒலிம்பியாடு (+5, =2, -3),
- 2010 - கான்டி-மான்சிசுக்கு (+3, =1, -6) 39 ஆவது சதுரங்க ஒலிம்பியாடு இரண்டாவது குழு ,
- 2014 - 41 ஆவது சதுரங்க ஒலிம்பியாடு டிரோம்சோ நகரம் (+4, =4, -2)
- 2018 - படுமியில் நடந்த 43 ஆவது சதுரங்க ஒலிம்பியாடு (+6, =2, -1).  
மேலும் இவர் யேமன் அணிக்காக ஆசிய விளையாட்டு<nowiki/>ப் போட்டிகளில் சதுரங்கப் போட்டி (2010) மற்றும் பான் அரபு விளையாட்டு சதுரங்கப் போட்டி (2007-2011) ஆகியவற்றில் பங்கேற்று விளையாடினார், அங்கு இவர் தனிப்பட்ட நபர் தங்கப் பதக்கத்தை வென்றார்.  
2008 ஆம் ஆண்டில் பசீர் அல் குவாதைமிக்கு பன்னாட்டு மாசுட்டர் பட்டம் வழங்கப்பட்டது.
# இரும்பு(II) லாக்டேட்டு

**இரும்பு(II) லாக்டேட்டு** (Iron(II) lactate) என்பது C<sub>6</sub>H<sub>10</sub>FeO<sub>6</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். பெரசு லாக்டேட்டு என்ற பெயராலும் இது அழைக்கப்படுகிறது. பொதுவாக ஒன்று அல்லது அதற்கு மேற்பட்ட லாக்டேட்டு ஈந்தணைவிகள் சேர்ந்து இந்த அணைவுச் சேர்மம் உருவாகிறது. Fe(லாக்டேட்டு)<sub>2</sub>(H<sub>2</sub>O)<sub>2</sub>(H<sub>2</sub>O) என்பது இதற்கான ஓர் உதாரணமாகும். வாய்ப்பாட்டிலுள்ள லாக்டேட்டு CH<sub>3</sub>CH(OH)CO<sub>2</sub><sup>-</sup> அயனியைக் குறிக்கும். இரும்பு(II) லாக்டேட்டு நிறமற்ற ஒரு திண்மமாகும்.
# இரும்பு(II) லாக்டேட்டு

## தயாரிப்பு

இரும்பு(II) லாக்டேட்டை பல வேதி வினைகள் மூலம் உற்பத்தி செய்ய முடியும். கால்சியம் லாக்டேட்டு மற்றும் இரும்பு(II) சல்பேட்டு ஆகியவற்றின் வினையினால் உற்பத்தி செய்யப்படுவதும் ஒரு முறையாகும்.:  
::<chem>Ca(C3H5O3)2(aq) + FeSO4(aq)->CaSO4v + Fe(C3H5O3)2(aq)</chem>  
லாக்டிக் அமிலத்துடன் கால்சியம் கார்பனேட்டு மற்றும் இரும்பு(II) சல்பேட்டு ஆகியவற்றைச் சேர்த்து வினைபுரியச் செய்து இரும்பு(II) லாக்டேட்டு தயாரிப்பது மற்றொரு வழிமுறையாகும்.
# இரும்பு(II) லாக்டேட்டு

## பயன்கள்

இரும்பு(II) லாக்டேட்டு புரோட்டான்-பரிமாற்ற சவ்வு எரிபொருள் செல்கள் உற்பத்தியில் ஒரு வினைபொருளாகப் பயன்படுத்தப்படுகிறது. குறிப்பாக இந்த கலங்களில் பயன்படுத்தப்படும் நேர்மின்வாய் வினையூக்கி மாற்றிகளின் உற்பத்தியில் இது பயன்படுத்தப்படுகிறது. ஓர் அமிலத்தன்மை சீராக்கியாகவும், காற்றுடன் தொடர்பு கொள்ளும்போது ஆக்சிசனேற்றம் அடைவதால், ஆலிவ் போன்ற உணவுப் பொருட்களுக்கு நிறத்தைத் தக்கவைக்கும் முகவராகவும் பயன்படுத்தப்படுகிறது. இரும்புச்சத்து குறைபாடு காரணமாக ஏற்படும் இரத்த சோகைக்கு மருந்தாகவும், இரும்புச்சத்து கொண்ட உணவுகளை வலுப்படுத்தவும் இது பயன்படுகிறது. மற்றும் மாத்திரை அல்லது மாத்திரை வடிவில் ஊட்டச்சத்து நிரப்பியாக ஓர் உணவு சேர்க்கை பொருளாகப் பயன்படுத்தப்படுகிறது.
# தில்லி-அமிர்தசரஸ்-கட்ரா விரைவுச்சாலை

**தில்லி-அமிர்தசரஸ்-கட்ரா விரைவுச்சாலை** (*Delhi–Amritsar–Katra Expressway*), 670 கிலோ மீட்டர் நீளமும்; 4 வழித்தடங்களும் (8 வழித்தடங்களாக விரிவாக்கம் செய்ய இயலும்) கொண்ட இந்த விரைவுச்சாலை, இந்தியாவின் தலைநகரான தில்லி, அமிர்தசரஸ் மற்றும் கட்ரா நகரங்களை இணைக்கிறது. நடப்பில் உள்ள இவ்விரைவுச்சாலை திட்டம் ஏப்ரல் 2024ல் முடியும் என எதிர்பார்க்கப்படுகிறது. இந்த விரைவுச்சாலை பாரத்மாலா திட்டத்தின் கீழ் செயல்படுகிறது.  
தில்லி-அமிர்தசரஸ்-கட்ரா விரைவுச்சாலைத் திட்டம் நிறைவடைந்த பின்னர் தில்லி-கட்ரா இடையேயான தற்போதைய பயணத் தொலைவு 727 கிலோ மீட்டரிலிருந்து 588 கிலோ மீட்டராக குறைவதுடன், பயண நேரம் 14 மணி நேரத்திலிருந்து 6 மணி நேரமாக இருக்கும்.
மேலும் தில்லி-அமிர்தசரஸ் 405 கிலோ மீட்டர் பயணத் தொலைவை கடக்க 8 மணி நேரத்திலிருந்து 4 மணி நேரமாக குறையும்.
# தில்லி-அமிர்தசரஸ்-கட்ரா விரைவுச்சாலை

## இதனையும் காண்க

- துவாரகா விரைவுச்சாலை
- டெல்லி-மும்பை விரைவுச்சாலை
- பெங்களூர் சென்னை விரைவுச் சாலை
- மும்பை-புனே விரைவு நெடுஞ்சாலை
# டேனியல் காவ்தெரி

**டேனியல் காவ்தெரி** (*Daniel Cawdery*) தென்னாப்பிரிக்க நாட்டைச் சேர்ந்த ஒரு சதுரங்க வீரர் ஆவார். 2014 ஆம் ஆண்டில் பிடே அமைப்பு இவருக்கு பன்னாட்டு மாசுட்டர் பட்டத்தை வழங்கியது. 2008 ஆம் ஆண்டில் வேட்பாளர் மாசுட்டர் பட்டமும் 2013 ஆம் ஆண்டில் பிடே மாசுட்டர் பட்டமும் இவருக்குக் கிடைத்தன.  
2015 மற்றும் 2022 ஆம் ஆண்டுகளில் தென்னாப்பிரிக்க சதுரங்க வெற்றியாளர் போட்டியை இவர் வென்றார், மேலும் தென்னாப்பிரிக்க சதுரங்க ஒலிம்பியாடு அணிக்காக 1998, 2006, 2008, 2012, 2016 மற்றும் 2018 ஆகிய ஆண்டுகளில் விளையாடியுள்ளார்.  
காவ்தெரி 2017 ஆம் ஆண்டு நடைபெற்ற சதுரங்க உலகக் கோப்பைக்கு தகுதி பெற்றார். அங்கு இவர் முதல் சுற்றில் வெற்றியாளரான லெவோன் அரோனியனால் தோற்கடிக்கப்பட்டார். 2023 ஆண்டு சதுரங்க உலகக் கோப்பை போட்டியியிலும் விளையாடினார். இப்போட்டியில் முதல் சுற்றில் கிறிசுடோபல் என்ரிக்வேசு வில்லாக்ராவினால் தோற்கடிக்கப்பட்டார்.
# ரச்சிதா ராம்

**ரச்சிதா ராம்** (*Rachita Ram*) இந்தியாவைச் சேர்ந்த திரைப்பட நடிகையாவார். 1992 ஆம் ஆண்டு அக்டோப்பர் மாதம் 3 ஆம் தேதியன்று இவர் பிறந்தார். கன்னட மொழிப் படங்களில் நடித்து வருகிறார். பல்வேறு தொலைக்காட்சி நிகழ்ச்சிகளில் தோன்றிய ரச்சிதா, 2013 ஆம் ஆண்டு வெளிவந்த *புல்புல்* என்ற கன்னடத் திரைப்படத்தின் மூலம் அறிமுகமானார். இப்படத்தின் மூலம் அவர் சிறந்த நடிகைக்கான பிலிம்பேர் விருதைப் பெற்றார். இதற்காக சிறந்த நடிகைக்கான பிலிம்பேர் விருதைப் பெற்றார். இதைதவிர மூன்று சீமா திரைப்பட விருதுகள் உட்பட பல்வேறு விருதுகளை வென்றுள்ளார். பிந்தியா ராம் என்ற பெயராலும் இவர் அழைக்கப்படுகிறார்.  
தமிழ்த் திரைப்படத்தில், 2025இல் வெளியான கூலி திரைப்படம் மூலம் கல்யாணி என்னும் கதாபாத்திரத்தின் மூலம் அறிமுகமானார்.
# ஆரஞ்சு அலகு சிலம்பன்

**ஆரஞ்சு அலகு சிலம்பன்** (***ஆர்கியா ரூபெசுசென்சு***) என்பது இலங்கை பழுப்பு சிலம்பன் என்றும் அறியப்படுகிறது. இது சிரிப்பான் பறவைக் குடும்பத்தில் உள்ள *ஆர்கியா* பேரினத்தின் கீழ் உள்ள ஒரு சிற்றினமாகும்.  
ஆரஞ்சு அலகு சிலம்பன் என்பது இலங்கையில் வசிக்கும் பறவை சிற்றினம் ஆகும். இது கடந்த காலத்தில், காட்டுச் சிலம்பன் சிற்றினமாகக் கருதப்பட்டது.
# ஆரஞ்சு அலகு சிலம்பன்

## வாழ்விடம்

ஆரஞ்சு அலகு சிலம்பன் வாழ்விடம் மழைக்காடு ஆகும். மேலும் இது காட்டில் உட்பகுதியில் வெகு அரிதாகவே காணப்படுகிறது. இந்த சிற்றினம், பெரும்பாலான சிலம்பன்களைப் போலவே, புலம்பெயர்ந்து செல்லக்கூடியது அல்ல. மேலும் குறுகிய வட்டமான இறக்கைகள் மற்றும் பலவீனமான பறக்கும் தன்மையினைக் கொண்டுள்ளது.  
இது அச்சுறுத்தலுக்கு உள்ளாகியிருந்தாலும், ஈர மண்டலத்தின் அனைத்து காடுகளிலும் காணப்படுகிறது. கித்துள்கலை மற்றும் சிங்கராஜக் காடு போன்ற பிரதான இடங்களில் இது மிகவும் பொதுவானது. இது மரத்தில் தனது கூட்டை கட்டுகிறது. அடர்த்தியான பசுமைச் சூழலில் இக்கூடுகள் மறைந்து காணப்படும். சாதாரணமாக ஒரு வேளையில் இரண்டு அல்லது மூன்று பசுமை கலந்த நீல முட்டைகளை இடும்.
# ஆரஞ்சு அலகு சிலம்பன்

## விளக்கம்

இந்தப் பறவைகளின் கீழ்ப்பகுதி ஆரஞ்சு பழுப்பு நிறத்திலும் மேற்பகுதி சற்று இருண்ட வண்ணத்தில் காணப்படும். தலைப்பகுதி மற்றும் கழுத்து சாம்பல் நிறத்திலும், அலகு ஆரஞ்சு நிறத்திலும் இருக்கும்.  
ஆரஞ்சு அலகு சிலம்பன் ஏழு முதல் பத்து அல்லது அதற்கு மேற்பட்ட எண்ணிக்கையில் மந்தைகளில் வாழ்கிறது. இது ஒரு சத்தமில்லாத பறவை ஆகும். ஒரு மந்தையின் இருப்பு பொதுவாக அதன் உறுப்பினர்களால் ஏற்படும் தொடர்ச்சியான அரட்டை, சத்தம் மற்றும் கிண்டல் மூலம் சிறிது தூரத்தில் அறியப்படலாம். ஆசிய ஈரமான காடுகளின் வளமான பகுதிகளில் பிற சிற்றினங்களுடன் இரை தேடும் மந்தைகளாகக் காணப்படும். இது முக்கியமாகப் பூச்சிகளை உண்ணுகிறது. ஆனால் காட்டு பெரிகளையும் சாப்பிடுகிறது.
# ஆரஞ்சு அலகு சிலம்பன்

## வகைப்பாட்டியல்

ஆரஞ்சு அலகு சிலம்பன் முன்பு *துர்டோய்ட்சு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வினைத் தொடர்ந்து இது *ஆர்கியா* பேரினத்திற்கு மாற்றப்பட்டது.
# ஆரஞ்சு அலகு சிலம்பன்

## கலாச்சாரத்தில்

இலங்கையில், இந்த பறவை சிங்கள மொழியில் *ரது டெமலிச்சா* ('சிவப்பு சிலம்பன்' என மொழிபெயர்க்கப்பட்டுள்ளது) என்று அழைக்கப்படுகிறது. இந்த பறவையின் படம் 10 ரூபாய் இலங்கை தபால் தலையில் அச்சிடப்பட்டது. மேலும் இந்த பறவையின் படம் 100 இலங்கை ரூபாயில் (2010 தொடர்) வெளியிடப்பட்டது.
# நோதிர்பெக் யாகுபோவு

**நோதிர்பெக் யாகுபோவு** (*Nodirbek Yakubboev*) உசுபெக்கிசுத்தான் நாட்டைச் சேர்ந்த ஒரு சதுரங்க விளையாட்டு வீரராவார். 2002 ஆம் ஆம் ஆண்டு சனவரி மாதம் 23 ஆம் தேதியன்று இவர் பிறந்தார். 2019 ஆம் ஆண்டு இவருக்கு பேராதன் பட்டம் வழங்கப்பட்டது.
# நோதிர்பெக் யாகுபோவு

## சதுரங்க வாழ்க்கை

உசுபெக்கிசுத்தான் நாட்டு சதுரங்க வெற்றியாளர் பட்டத்தை நோதிர்பெக் யாகுபோவு மூன்று முறை வென்றுள்ளார். 2016, 2018 மற்றும் 2020 ஆம் ஆண்டுகளில் நோதிர்பெக்கு இந்த வெற்றிகளை ஈட்டினார். 2021 ஆம் ஆண்டில் நடைபெற்ற 3.4 மண்டல திறந்த நிலை வெற்றியாளர் போட்டியில் இவர் இரண்டாவது இடத்தைப் பிடித்தார், 2021 ஆம் ஆண்டு நடைபெற்ற சதுரங்க உலகக் கோப்பை போட்டிக்கும் தகுதி பெற்றார்.  
2022 ஆம் ஆண்டில், உசுபெக்கித்தான் அணியுடன் சென்னையில் நடந்த 44வது சதுரங்க ஒலிம்பியாடு போட்டியில் இவர் தங்கப் பதக்கத்தை வென்றார். இப்போட்டியில் நோதிர்பெக்கு 2ஆவது பலகையில் விளையாடினார். விளையாடினார். மேலும் இவர் தனிப்பட்டவராக வெண்கலப் பதக்கத்தையும் வென்றார், மொத்தமாக பதினொன்றுக்கு எட்டு புள்ளிகளைப் பெற்று 2,759 புள்ளிகள் என்ற செயல்திறன் மதிப்பீட்டைக் கொண்டிருந்தார்.
# நோதிர்பெக் யாகுபோவு

## குடும்பம்

உசுபெக்கித்தான் சதுரங்க வெற்றியாளர் போட்டியில் பெண்கள் பிரிவில் பலமுறை வென்ற நிலுபர் யாகுப்பேவா இவருடைய மூத்த சகோதரியாவார்.
# செஞ்சிலம்பன்

**செஞ்சிலம்பன்** (*Rufous chatterer*)(***ஆர்கியா ரூபிகினோசா***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது எத்தியோப்பியா, கென்யா, சோமாலியா, சூடான், தான்சானியா, உகாண்டா ஆகிய நாடுகளில் காணப்படுகிறது. இதன் இயற்கையான வாழ்விடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் புதர்கள் ஆகும்.  
இந்த சிற்றினம் முன்பு *துர்தோடியசு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு பைலோஜெனடிக் ஆய்வின் வெளியீட்டைத் தொடர்ந்து, இது புதிதாகத் தோற்றுவிக்கப்பட்ட *ஆர்கியா* பேரினத்திற்கு மாற்றப்பட்டது.
# கார்த்திக் வெங்கடராமன்

**கார்த்திக் வெங்கடராமன்** (*Karthik Venkataraman*) இந்தியாவைச் சேர்ந்த ஒரு சதுரங்க விளையாட்டு வீரராவார். 1999 ஆம் ஆண்டு திசம்பர் மாதம் 22 ஆம் தேதியன்று தமிழ்நாட்டின் வேலூர் நகரத்தில் இவர் பிறந்தார். 2018 ஆம் ஆண்டு இவருக்கு பேராதன் பட்டம் வழங்கப்பட்டது.
# கார்த்திக் வெங்கடராமன்

## சதுரங்க வாழ்க்கை

கார்த்திக் 7 வயதில் சதுரங்கம் விளையாடத் தொடங்கினார். 2022 ஆம் ஆண்டு நடைபெற்ற இந்திய தேசிய சதுரங்க வெற்றியாளர் போட்டியில், இறுதிச் சுற்றில் என்.ஆர். விசாகிற்கு எதிராக ஆட்டத்தை சமநிலையில் முடிவுக்கு கொண்டுவந்து அப்போட்டியை கார்த்திக் வென்றார்.  
2023 ஆம் ஆண்டு மே மாதத்தில் கார்த்திக் இந்திய சதுரங்க வெற்றியாளர் பட்டத்தை வென்றார்.  
கார்த்திக் 2023 ஆம் ஆண்டு நடைபெற்ற சதுரங்க உலகக் கோப்பை போட்டியில் பங்கேற்றார். அங்கு இவர் முதல் சுற்றில் கிரிகோரி கைடானோவை தோற்கடித்தார். ஆனால் இரண்டாவது சுற்றில் இகாரு நகமுராவால் தோற்கடிக்கப்பட்டார்.
# கார்த்திக் வெங்கடராமன்

## தனிப்பட்ட வாழ்க்கை

சென்னையில் உள்ள எசு. ஆர். எம். அறிவியல் மற்றும் தொழில்நுட்ப நிறுவனத்தில் முதுகலை வணிக மேலாண்மை படிப்பை படித்து வருகிறார்.
# பண்டுவசுனுவர அருங்காட்சியகம்

**பண்டுவசுனுவர தொல்பொருள் அருங்காட்சியகம்** (*Panduwasnuwara Museum*) என்பது இலங்கையின் பண்டுவசுனுவரவில் உள்ள தொல்பொருள் அருங்காட்சியகம் ஆகும். இது குருணாகல் - சிலாபம் வீதியில் கொட்டம்பிட்டிய சந்தியில், புராதன விகாரையான பண்டுவசுனுவர ராஜ மகா விகாரைக்கு அருகில் அமைந்துள்ளது. இந்த அருங்காட்சியகம் நாட்டின் வடமேற்கு மாகாணத்திற்கான பிராந்திய அருங்காட்சியகமாகச் செயல்படுகிறது. இது இலங்கையின் தொல்பொருள் திணைக்களத்தால் பராமரிக்கப்படுகிறது.  
இந்த அருங்காட்சியகம், அகழ்வாராய்ச்சிகள், நன்கொடைகள், நீதிமன்ற உத்தரவுகளின் கீழ் பெறப்பட்ட தொல்பொருள்கள் மற்றும் குருநாகல் மாகாண சபை அருங்காட்சியகத்திலிருந்து பெறப்பட்ட தொல்பொருட்களின் தொகுப்பைக் காட்சிப்படுத்தப் பயன்படுகிறது. கலைப் பொருட்களில் சிறிய சிலைகள், கற்கள், உலோகங்கள், சுடுமண் பொருட்கள், மரக் கண்டுபிடிப்புகள், நாணயங்கள், மட்பாண்டங்கள் மற்றும் நகைகள் ஆகியவற்றைக் காணலாம்.
# பண்டுவசுனுவர அருங்காட்சியகம்

## வரலாறு

இந்த அருங்காட்சியகம் 1970களில் நிறுவப்பட்டது. 1977ஆம் ஆண்டில் பொறுப்பதிகாரியின் குடியிருப்பில் ஏற்பாடு செய்யப்பட்டது. தற்போது அருங்காட்சியகம் தொல்பொருள் துறையால் கையகப்படுத்தப்பட்ட பழைய கட்டிடத்தில் நிறுவப்பட்டுள்ளது.
# பண்டுவசுனுவர அருங்காட்சியகம்

## மேலும் பார்க்கவும்

- இலங்கையில் உள்ள அருங்காட்சியகங்களின் பட்டியல்
# தொடருந்து அருங்காட்சியகம், ஹவுரா

**தொடருந்து அருங்காட்சியகம், ஹவுரா** என்பது **கொல்கத்தா தொடருந்து அருங்காட்சியகம்** (*Rail Museum, Howrah*) என அழைக்கப்படுகிறது. இது ஹவுராவில் 2006-ல் நிறுவப்பட்டது. இது இந்தியாவின் கிழக்குப் பகுதியில் உள்ள ரயில்வேவின் வரலாறு மற்றும் பாரம்பரியத்தை ஹவுரா சந்திப்பு நிலைய சிறப்புக் கவனத்துடன் காட்சிப்படுத்துகிறது.  
இந்த அருங்காட்சியகச் சேகரிப்பில் இந்தியாவில் முதன் முதலில் தயாரிக்கப்பட்ட அகலப்பாதை மின்சார உள் எரி பொறி, டபுள்யூ.சி.எம்.-5 காட்சிப்படுத்தப்பட்டுள்ளது. 1971-ல் இந்திய-பாக்கித்தான் போரின் போது கைப்பற்றப்பட்ட எச்.பி.எசு.-32 நீராவி உள் எரி பொறி மற்றும் *இந்திரபிரசுதா*, எனப்படும் பழமையான இந்திய இரயில்வேயின் உள் எரி பொறியும் காட்சிப்படுத்தப்பட்டுட்டுள்ளது.
# பேசிலோமைசின்

**பேசிலோமைசின்கள்** (*Bacillomycins*) என்பவை பேசிலசு சப்டிலிசு என்ற பாக்டீரியாவிலிருந்து தனிமைப்படுத்தப்பட்ட பூஞ்சை எதிர்ப்பு பாலிபெப்டைடு நுண்ணுயிர் எதிர்ப்பிகளின் குழுவாகும்.
;எடுத்துக்காட்டுகள்:
- பேசிலோமைசின் ஏ - கட்டமைப்பு அறியப்படவில்லை
- பேசிலோமைசின் சி - கட்டமைப்பு அறியப்படவில்லை
- பேசிலோமைசின் எப்- C<sub>52</sub>H<sub>84</sub>N<sub>12</sub>O<sub>14</sub>)
- பேசிலோமைசின் எப்.சி- C<sub>52</sub>H<sub>84</sub>N<sub>12</sub>O<sub>14</sub>)
- பேசிலோமைசின் எல் - மண் போன்றது -
- பேசில்லோமைசின் எசு - கட்டமைப்பு அறியப்படவில்லை
# சீனிவாசபுரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | ஜி. நாராயண கௌடா | இந்திய தேசிய காங்கிரஸ் |  |
| 1967 | பி. எல். நாராயணசுவாமி | சுயேச்சை |  |
| 1972 | எஸ். பாச்சி ரெட்டி | ஸ்தாபன காங்கிரஸ் |  |
| 1978 | கே. ஆர். ரமேஷ் குமார் | இந்திரா காங்கிரஸ் |  |
| 1983 | ஜி. கே. வெங்கடசிவ ரெட்டி | இந்திய தேசிய காங்கிரஸ் |  |
| 1985 | கே. ஆர். ரமேஷ் குமார் | ஜனதா கட்சி |  |
| 1989 | ஜி. கே. வெங்கடசிவ ரெட்டி | இந்திய தேசிய காங்கிரஸ் |  |
| 1994 | கே. ஆர். ரமேஷ் குமார் | ஜனதா தளம் |  |
| 1999 | ஜி. கே. வெங்கடசிவ ரெட்டி | இந்திய தேசிய காங்கிரஸ் |  |
| 2004 | கே. ஆர். ரமேஷ் குமார் |  |  |
| 2008 | ஜி. கே. வெங்கடசிவ ரெட்டி | மதச்சார்பற்ற ஜனதா தளம் |  |
| 2013 | கே. ஆர். ரமேஷ் குமார் | இந்திய தேசிய காங்கிரஸ் |  |
| 2018 |  |  |  |
| 2023 | ஜி. கே. வெங்கடசிவ ரெட்டி | மதச்சார்பற்ற ஜனதா தளம் | } |
# குடும்பூர் ஆறு

**குடும்பூர் ஆறு** (*Kudumbur River*) என்பது முக்கியமாக இந்திய மாநிலமான கேரளாவின் காசர்கோடு மாவட்டத்தில் பாயும் ஒரு ஆறாகும். இதன் மூலமும் சில ஆரம்ப பகுதிகளும் கருநாடகாவின் குடகு மற்றும் தெற்கு கன்னடா மாவட்டங்களில் உள்ளன. இது பயசுவினி ஆற்றின் மிகப்பெரிய துணை ஆறாகும்.
# குடும்பூர் ஆறு

## ஆற்றோட்டம்

கருநாடகாவின் மேற்கு தொடர்ச்சி மலையில் உள்ள தலைக்காவேரி வனவிலங்கு சரணாலயத்தில் குடும்பாற்றின் மூலாதாரம் அமைந்துள்ளது. இதன் மூலத்திலிருந்து மேற்கு நோக்கிப் பாய்ந்து, வெள்ளரிக்குண்டு வட்டத்தில் உள்ள பாணத்தூருக்குக் கிழக்கே கேரளாவைக் கடந்து செல்கிறது. இது பாணத்தூருக்கு மேற்கே கேரளா-கர்நாடக எல்லையைக் கடந்து, மீண்டும் கர்நாடகாவில் பாய்ந்து, பனத்தடிக்கு கிழக்கே கேரளாவைக் கடக்கும் முன் சிறிது தூரம் செல்கிறது. இது பனத்தடிக்கு வடக்கே கரிவேடகத்தின் தெற்கே கடந்து, சிறிது தூரம் தெற்கே திரும்பி கல்லாற்றின் மேற்கு பகுதியில் செல்கிறது. இதன் பிறகு, மீண்டும் மேற்கு நோக்கித் திரும்பி, வெள்ளரிக்குண்டு மற்றும் காசர்கோடு வட்டங்களுக்கு இடையேயான எல்லையின் ஒரு பகுதியாக அமைகிறது. பின்னர், இது காசர்கோடு மற்றும் கோசுதுர்க்கா வட்டத்தின் இடையேயான எல்லையின் ஒரு பகுதியை வரையறுக்கிறது. பெரியாவின் வடக்கே, குடும்பூர் ஆறு வலப்புறமாக வளைந்து, வடக்குப் பாதையை எடுத்துக்கொள்கிறது. சட்டாஞ்சலுக்குக் கிழக்கே இந்த ஆற்றின் இடது கரையில் பயசுவினி ஆற்றில் சேரும் வரை வடக்கு நோக்கிச் செல்கிறது.
# கல்லாறுகுட்டி அணை

**கல்லாறுகுட்டி அணை** (*Kallarkutty Dam*) என்பது இந்தியாவின் கேரளாவில் இடுக்கி மாவட்டத்தில் வெள்ளத்தூவல் பஞ்சாயத்தில் கல்லார்குட்டியில் உள்ள நேரியமங்கலம் நீர்மின் திட்டத்தின் பகுதியாக, பெரியாற்றின் கிளை நதியான முத்திரபுழா ஆற்றின் மீது கட்டப்பட்ட ஈர்ப்பு அணையாகும். செங்குளம் அணையின் நீர்மின் உற்பத்தி நிலையம் மற்றும் முத்திரபுழா ஆற்றிலிருந்து வெளியேற்றப்படும் தண்ணீர் பாம்பிளா அணைக்கு மேல் உள்ள பனம்குட்டி அருகே உள்ள நேரியமங்கலம் நீர் மின் நிலையத்திற்குத் திருப்பி விடப்படுகிறது. 15 மெகாவாட் திறன் கொண்ட 3 விசையாழிகளைப் பயன்படுத்தி 45 மெகாவாட் மின்சாரம் உற்பத்தி செய்வதற்காக -ல் நீர் மின் திட்டம் தொடங்கப்பட்டது. 2006ல், இத்திட்டம் 45 மெகாவாட்டிலிருந்து 52.65 மெகாவாட்டாக திட்டமாக மேம்படுத்தப்பட்டது. உடும்பஞ்சோலை, தேவிகுளம், இடுக்கி, கொத்தமங்கலம், மூவாட்டுப்புழா, குன்னத்துநாடு, ஆலுவா, கொடுங்கல்லூர் மற்றும் பரவூர் ஆகிய வட்டங்கள் வழியாக வெளியேற்றும் தண்ணிர்ர் செல்கின்றது.
# கல்லாறுகுட்டி அணை

## விவரக்குறிப்புகள்

- அட்சரேகை: 9⁰ 58′ 48" வ
- தீர்க்கரேகை: 77⁰ 00′ 05" கி
- பஞ்சாயத்து: வெள்ளத்தூவல்
- கிராமம்: வெள்ளத்தூவல்
- மாவட்டம்: இடுக்கி
- வடிநிலம்: முத்திரபுழா
- ஆறு: முத்திரபுழா
- அணையிலிருந்து ஆற்றுக்கு விடுவிப்பு: முத்திரபுழா
- நிறைவு ஆண்டு: 1961
- அணையின் வகை: கொத்து- ஈர்ப்பு
- வகைப்பாடு: உயர் உயரம்
- அதிகபட்ச நீர் நிலை (MWL): உயர் மட்டம் 456.90மீ
- முழு நீர்த்தேக்க நிலை (FRL): உயர் மட்டம் 456.90மீ
- FRL-ல் சேமிப்பு: 6.8 மிமீ3
- ஆழமான அடித்தளத்திலிருந்து உயரம்: 43.00 மீ
- நீளம்: 182.88 மீ
- நீர்க்கசிவு வழி: அலைவரை வகை- 5. வட்ட வாயில்கள், ஒவ்வொன்றும் 10.97 x 6.4 மீ அளவு
# கல்லாறுகுட்டி அணை

## நீர்த்தேக்கம்

கல்லாறுகுட்டி அணையானது முத்திரபுழா துணைப் படுகையின் இரு பகுதியிலிருந்தும் நீரைப் பெறுகிறது. இவ்வாறு உருவாக்கப்பட்ட நீர்த்தேக்கம் சுமார் 0.648 சதுர கிலோமீட்டர் பரப்பளவில் 6.88 மில்லியன் கன மீட்டர் கொள்ளளவு கொண்டது. கல்லார்குட்டி நீர்த்தேக்கம் படகு சவாரி மற்றும் பிற நீர்வழிச் சுற்றுலா செயல்பாடுகளை வழங்குகிறது.
# பறாக்கடவு தடுப்பணை

**பறாக்கடவு தடுப்பணை** (*Parakkadavu Weir*)(மலையாளம்: പാറക്കടവ് തടയണ) என்பது இந்தியாவின் கேரளாவின் இடுக்கி மாவட்டத்தில் உள்ள வெள்ளத்தூவல் கிராமத்தின் வெள்ளத்தூவல் ஊராட்சியில் பாறக்கடவு ஆற்றின் குறுக்கே கட்டப்பட்டுள்ள ஒரு கான்கிரீட் மாற்று அணை ஆகும். பன்னியர் பெருக்கத் திட்டத்தின் ஒரு பகுதியாக பாறக்கடவு வாய்க்கால் கட்டப்பட்டது. முத்திரப்புழா ஆற்றில் உள்ள ஆர்ஏ ஹெட் தலையணையிருந்து கசிவு நீர், எல்லக்கல்லில் சுரங்கப்பாதை வழியாக பாறக்கடவு வாய்க்காலுக்கு ஓரளவு திருப்பி விடப்படுகிறது. பாறக்கடவு வாய்க்காலிலிருந்து முள்ளக்காணம் வாய்க்காலுக்கும், இந்த வாய்க்காலிலிருந்து பொன்முடி நீர்த்தேக்கத்துக்கும் தண்ணீர் திருப்பி விடப்படுகிறது.
# பறாக்கடவு தடுப்பணை

## விவரக்குறிப்புகள்

- அட்சரேகை: 10⁰ 0′ 39” வ
- தீர்க்கரேகை: 77⁰ 01′ 58” கி
- ஊராட்சி: வெள்ளத்தூவல்
- கிராமம்: வெள்ளத்தூவல்
- மாவட்டம்: இடுக்கி
- அணையின் வகை: திண்காறை
- வகைப்பாடு: தடுப்பணை
- அதிகபட்ச நீர் நிலை:
- முழு நீர்த்தேக்க நிலை (FRL): உயர் மட்டம் 722.3 மீ
- வெள்ள நேர நிலை சேமிப்பு: திசைதிருப்பல் மட்டுமே
# பேப்பரா அணை

<templatestyles src="Module:Infobox/styles.css"></templatestyles>
**பேப்பரா அணை** (*Peppara Dam*) என்பது திருவனந்தபுரம் மாவட்டத்தில் உள்ள கரமனையாறு மீது கட்டப்பட்ட புவியீர்ப்பு அணையாகும். 1983ஆம் ஆண்டு கேரள நீர் ஆணையத்தால் கட்டப்பட்ட இந்த அணை 83 சதுர கிலோ மீட்டர் நீர்ப்பிடிப்புப் பகுதியைக் கொண்டுள்ளது. இந்த நீர்பிடிப்பு பகுதியில் ஆண்டிற்கு சராசரியாக 481 செ.மீ. மழையைப் பெறுகிறது. சுமார் 423 மீட்டர் நீளமுள்ள இந்த அணையானது கரமனா ஆற்றின் அனைத்து துணை நதிகளையும் ஒன்றிணைக்கிறது. அருவிக்கரைக்கான நீர் ஓட்டம் திருவனந்தபுரம் நகரத்தின் தேவைகளுக்கு ஏற்ப ஒழுங்குபடுத்தப்படுகிறது. பெப்பராவில் 3 மெகாவாட் நீர்மின் நிலையமும் உள்ளது. இது திருவனந்தபுரம் நகரம் மற்றும் புறநகர் பகுதிகளுக்கு குடிநீர் விநியோகம் வழங்கும் நீர்த்தேக்கமாக உள்ளது. இந்த அணை பேப்பரா வனவிலங்கு சரணாலயத்திற்குள் அமைந்துள்ளது.
# பூரியா தாரிணி

**பூரியா தாரிணி** (*Pouria Darini*) ஈரான் நாட்டைச் சேர்ந்த ஒரு சதுரங்க வீரராவார். 1991 ஆம் ஆண்டு சனவரி மாதம் 24 ஆம் தேதியன்று இவர் பிறந்தார். 2013 ஆம் ஆண்டில் பிடே அமைப்பு பூரியாவுக்கு கிராண்டுமாசுட்டர் பட்டம் வழங்கியது.
# பூரியா தாரிணி

## சதுரங்க வாழ்க்கை

2012 ஆம் ஆண்டு நடைபெற்ற சதுரங்க ஒலிம்பியாடு போட்டியில் ஈரான் நாட்டைப் பிரதிநிதித்துவப்படுத்தினார். 2013 ஆம் ஆண்டு நடைபெற்ற சதுரங்க உலகக் கோப்பை போட்டியில் விளையாடினார். அங்கு இவர் உருசிய நாட்டு சதுரங்க வீரர் திமிட்ரி ஆண்ட்ரேகினிடம் முதல் சுற்றில் தோற்றுப் போனார்.  
தாரினி 2009 ஆம் ஆண்டில் நடைபெற்ற ஈரானிய சதுரங்க வெற்றியாளர் போட்டியில் அரையிறுதி சதுரங்க வெற்றியாளர் கோப்பையை வென்றார்  
2010 ஆம் ஆண்டில் அமேதான் நகரத்தில் நடந்த 9 ஆவது எப்னே சினா திறந்த நிலை சதுரங்கப் போட்டியை வென்றார்  
2015 ஆம் ஆண்டில் 4 ஆவது சர்தாரன் திறந்தநிலை போட்டியை வென்றார்  
2016 ஆம் ஆண்டில் 18 ஆவது துபாய் நாட்டில் நடைபெற்ற திறந்தநிலை சதுரங்கப் போட்டியில் மிகைல் ஆலுடன் தாரினி 3 முதல் 8 ஆவது வரையிலான இடங்களைப் பிடித்தார். ஆன்டிபோவ், லாசரோ புரூசன் பாடிசுடா, விதித் சந்தோசு குசராத்தி, அலெக்சாண்டர் ஃபியர் மற்றும் போரிசு சாவ்செங்கோ ஆகியோர் இப்பட்டியலின் இதர வீரர்களாவர்.  
2020 ஆம் ஆண்டு ஈரானிய சதுரங்க வெற்றியாளர் போட்டியில் **பூரியா தாரிணி** 4 அவது இடத்தைப் பெற்றார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக்கோப்பை போட்டியிலும் இவர் விளையாடினார். முதல் சுற்றில் அங்கேரி நாட்டைச் சேர்ந்த பெரெங்கு பெர்க்சுடன் மோதினார்.
# அப்தெல்ரகுமான் ஏசாம்

**அப்தெல்ரகுமான் ஏசாம்** (*Abdelrahman Hesham*) எகிப்து நாட்டைச் சேர்ந்த ஒரு சதுரங்க வீரராவார். 1992 ஆம் ஆண்டு திசம்பர் மாதம் 2 ஆம் தேதியன்று இவர் பிறந்தார். 2016 ஆம் ஆண்டில் பிடே அமைப்பு அப்தெல்ரகுமான் ஏசாமிற்கு கிராண்டுமாசுட்டர் பட்டம் வழங்கியது.
# அப்தெல்ரகுமான் ஏசாம்

## சதுரங்க வாழ்க்கை

2016 ஆம் ஆண்டில் நடைபெற்ற ஆப்பிரிக்க சதுரங்க வெற்றியாளர் போட்டியை அப்தெல்ரகுமான் ஏசாம் வென்றார். இப்போட்டி அவருக்கு கிராண்டு மாசுட்டர் பட்டத்தைப் பெற்றுக் கொடுத்தது.  
2016, 2018 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இவர் எகிப்து நாட்டைப் பிரதிநிதித்துவப்படுத்தினார். 2016 ஆம் ஆண்டில் 5 ஆவது பலகையில் விளையாடிய இவர் 5.5/9 புள்ளிகள் ஈட்டினார். 2018 ஆம் ஆண்டில் 4 ஆவது பலகையில் விளையாடிய இவர் 4.5/9 புள்ளிகள் எடுத்தார்.  
2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பையிலும் இவர் விளையாடினார். முதல் சுற்றில் போலந்து நட்டைச் சேர்ந்த சதுரங்க வீரர் பார்டெல் மேத்தியூசிடம் மோதினார்.
# முகமது பகத்து இரகுமான்

**முகமது பகத்து இரகுமான்** (*Mohammad Fahad Rahman*) வங்காளதேச நாட்டைச் சேர்ந்த ஒரு சதுரங்க வீரராவார். 2003 ஆம் ஆண்டு சூலை மாதம் 4 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு பகத்து இரகுமானுக்கு பன்னாட்டு சதுரங்க மாசுட்டர் பட்டத்தை வழங்கியது.
# முகமது பகத்து இரகுமான்

## சதுரங்க வாழ்க்கை

2019 ஆம் ஆண்டு நடைபெற்ற சதுரங்க உலகக் கோப்பை போட்டிக்கு முகமது பகத்து இரகுமான் தகுதி பெற்றார். அங்கு இவர் முதல் சுற்றில் இரண்டாம் நிலை வீரரான அனிசு கிரியிடம் தோற்றார்.  
உலகக் கோப்பையின் போது முகமது பகத்து இரகுமான் இகோர் ரௌசிசால் பயிற்சியளிக்கப்பட்டிருக்க வேண்டும், ஆனால் இசுட்ராசுபர்க் திறந்தநிலை சதுரங்கப் போட்டியில் அவர் ஏமாற்றி பிடிபட்டார். இதனால் வங்காளதேச சதுரங்கக் கூட்டமைப்பு ரௌசிசுடனான உறவை முறித்துக் கொண்டது.  
2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பையிலும் இவர் விளையாடினார். முதல் சுற்றில் இத்தாலி நட்டைச் சேர்ந்த சதுரங்க வீரர் டேனியல் வோகாடுரோவிடம் இவர் மோதினார்.
# பிரடெரிக்கு சுவான்

**பிரடெரிக்கு சுவான்** (*Frederik Svane*) செருமனி நாட்டைச் சேர்ந்த ஒரு சதுரங்க வீரராவார். 2004 ஆம் ஆண்டு சனவரி மாதம் 21 ஆம் தேதியன்று இவர் பிறந்தார். 2022 ஆம் ஆண்டு 'பிரடெரிக்கு சுவானுக்கு சதுரங்க கிராண்டு மாசுட்டர் பட்டம் வழங்கப்பட்டது.
# பிரடெரிக்கு சுவான்

## சதுரங்க வாழ்க்கை

சதுரங்க வீரர் இராசுமசு சுவானின் இளைய சகோதரராக பிரடெரிக்கு சுவான் அறியப்படுகிறார். நான்கு வயதில், இவர் ஒரு சதுரங்க கழகத்தில் சேர்ந்தார். சகோதரர் ராசுமசுக்கு எதிராக கற்றுக் கொள்ளவும் விளையாடவும் தொடங்கினார்.  
அக்டோபர் 2021 ஆம் ஆண்டு அக்டோபர் மாதத்தில் செருமனி நாட்டின் கீலில் நடந்த சுழல் தொடர் முறை போட்டியில் இரண்டாவது இடத்தைப் பிடித்ததன் மூலம் சுவான் தனது முதல் கிராண்டுமாசுட்டர் தகுதியை அடைந்தார்.  
2022 ஆம் ஆண்டு மே மாதத்தில் ஆம்பர்க்கு சதுரங்கக் கழகம் நடத்திய மூடிய சுற்று கிராண்டு மாசுட்டர் போட்டியில் 2607 புள்ளிகள் மதிப்பீட்டில் இரண்டாவது இடத்தைப் பிடித்ததன் மூலமும், ஆம்பர்க்கு அழைப்பிதழ் சதுரங்கப் போட்டியில் எட்வர்டாசு ரோசென்டாலிசுக்கு எதிராக சமநிலை முடிவை எட்டியதன் மூலமும் ஒரே நாளில் இரண்டு கிராண்டுமாசுட்டர் தகுதிநிலைகளை நிறைவு செய்தார்.  
அக்டோபர் 2022 ஆம் ஆண்டு அக்டோபர் மாதத்தில் உலக இளையோர் சதுரங்கப் போட்டியில் வலுவான நிலைப்பாட்டைக் கொண்டிருந்தார்.  
2023 சதுரங்க உலகக் கோப்பை போட்டியில் பிரடெரிக்கு சுவான் விளையாடினார், அங்கு இவர் முதல் சுற்றில் லீ சூன் இயோக்கை தோற்கடித்தார், ஆனால் இரண்டாவது சுற்றில் இவான் செபரினோவால் தோற்கடிக்கப்பட்டார்.
# 2,6-இருகுளோரோபிரிடின்

**2,6-இருகுளோரோபிரிடின்** (*2,6-Dichloropyridine*) என்பது C<sub>5</sub>H<sub>3</sub>Cl<sub>2</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். வெண்மை நிறத்தில் திண்மப் பொருளாக 2,6-இருகுளோரோபிரிடின் காணப்படுகிறது. இருகுளோரோபிரிடினின் ஆறு மாற்றிய வடிவங்களில் ஒன்றாக 2,6-இருகுளோரோபிரிடினும் அறியப்படுகிறது. நுண்ணுயிரிகளை அழிக்கவும் நோய்த்தொற்றுகளைக் குணப்படுத்தவும் பயன்படுத்தப்படும் மருந்து வகையான எனோக்சசின் என்ற மருந்தை தயாரிப்பதற்கான முன்னோடிச் சேர்மமாக 2,6-இருகுளோரோபிரிடின் பயன்படுகிறது.
# 2,6-இருகுளோரோபிரிடின்

## தயாரிப்பு

2,6-இருகுளோரோபிரிடினனை குளோரின் உடன் பிரிடீனை சேர்த்து நேரடியாக வினை புரியச் செய்வதன் மூலமாக தயாரிக்கப்படுகிறது. இவ்வினையில் 2-குளோரோபிரிடீன் ஓர் இடைநிலை வேதிப்பொருளாகும்.
# 2,6-இருகுளோரோபிரிடின்

## பாதுகாப்பு

சுண்டெலிகளுக்கு வாய்வழியாக 2,6-இருகுளோரோபிரிடின் சேர்மத்தை கொடுக்கும்போது இதன் உயிர் கொல்லும் அளவு 115 மி.கி/கி.கி ஆகும்.
# Module:Cite tweet

local TwitterSnowflake = require('Module:TwitterSnowflake')
local CiteWeb = require('Module:Cite web')['']
local getArgs = require('Module:Arguments').getArgs  
local p = {}  
local function _if(arg)
return arg and arg ~= '' or nil
end  
p.main = function
local args = getArgs
return p._main(, args)
end  
p._main = function(, args)
local cite_args = {
url = 'https://twitter.com/' .. ((args.user and args.number) and (args.user .. '/status/' .. args.number) or ''),
title = (args.title or *):gsub('https*://', *),
['script-title'] = args['script-title'],
['trans-title'] = args['trans-title'],
language = args.language,
['author-link'] = args['author-link'] or args.authorlink,
others = _if(args.retweet) and ('Retweeted by ' .. args.retweet),
via = args.link == 'no' and 'Twitter' or 'Twitter',
type = 'Tweet',
location = args.location,
['access-date'] = args['access-date'] or args.accessdate,
['archive-date'] = args['archive-date'] or args.archivedate,
['archive-url'] = args['archive-url'] or args.archiveurl,
['url-status'] = args['url-status'] or args['dead-url'] or args.deadurl,
quote = args.quote,
ref = args.ref,
df = args.df,
}
if _if(args.last1 or args.last) then
cite_args.author = (args.last1 or args.last) ..
(_if(args.first1 or args.first) and (', ' .. (args.first1 or args.first)) or '') ..
' [@' .. (args.user or '') .. ']'
elseif _if(args.author1 or args.author) then
cite_args.author = (args.author1 or args.author) .. ' [@' .. (args.user or '') .. ']'
elseif _if(args['author-link']) then
cite_args.author = args['author-link'] .. ' [@' .. (args.user or '') .. ']'
else
cite_args.author = '@' .. (args.user or '')
end
if cite_args.author:find ('[Tt]witter') then
cite_args.author = '((' .. cite_args.author .. '))'
end
if _if(tonumber(args.number)) then
cite_args.date = args.date or (_if(args.number) and TwitterSnowflake.snowflakeToDate{ args = {id_str = args.number} })
else
cite_args.date = args.date
end  
.args = cite_args
local output = CiteWeb  
-- Error checking
local error_template = '<span>%s</span>'
local errors = {}
if not (_if(args.title) or _if(args['script-title']) or args.user or args.number or args.date) then
-- No title; error message is provided by CS1 module.
errors[1] = ';'
end
if not _if(args.user) then
errors[1 + #errors] = ' Missing or empty <kbd>&#124;user=</kbd>;'
end
if not _if(args.number) then
errors[1 + #errors] = ' Missing or empty <kbd>&#124;number=</kbd>;'
end
errors[1 + #errors] = TwitterSnowflake.datecheck{ args = {
id_str = args.number or '',
date = args.date or '',
error1 = ' <kbd>&#124;date=</kbd> mismatches calculated date from <kbd>&#124;number=</kbd> by two or more days;',
error2 = ' Missing or empty <kbd>&#124;date=</kbd>, and posted before November 4, 2010;',
error3 = ' Invalid <kbd>&#124;number=</kbd> parameter;'
}}
if errors[1] then
local last = errors[#errors]
errors[#errors] = last:sub(1, #last - 1) .. ' (help)'
local error_out = error_template:rep(#errors):format(unpack(errors))
if mw.title.getCurrentTitle:inNamespace(0) then
error_out = error_out .. ''
end
output = output .. error_out
end
return output
end  
return p
# சாதாக் குயில்

**சாதாக் குயில்** ( *Common cuckoo* ) என்பது குயில் வரிசையைச் சேர்ந்த ஒரு பறவை ஆகும். இதில் ரோட் ரன்னர், அனி, செம்பகம் போன்ற பறவைகள் அடங்கும்.  
இந்த இனம் கோடைக்காலத்தில் ஐரோப்பாவுக்கும், குளிர்காலத்தில் ஆசியாவிற்கும், ஆப்பிரிக்காவுக்கும் வலசை போகிறது . இது ஒரு ஒட்டுண்ணியை அடைகாக்கவைக்கும் பறவை ஆகும், அதாவது இது மற்ற பறவை இனங்களின், குறிப்பாக டன்னாக்ஸ், புல்வெளி பிபிட்ஸ், ஐரோப்பிய ஆசிய நாணல் கதிர்க்குருவி ஆகியவற்றின் கூடுகளில் முட்டையிடுகிறது. பொதுவாக இதன் முட்டைகள் அந்தப் பறவைகளின் முட்டைகளை விட பெரியதாக இருந்தாலும், ஒவ்வொரு வகை பறவைகளின் கூட்டிலும் இவை இடும் முட்டைகள் அந்தப் பறவைகளின் முட்டைகளை ஒத்திருக்கும்.
# சாதாக் குயில்

## வகைபிரித்தல்

இந்த இனத்தின் இருசொல் பெயரானது இலத்தீன் சொல்லான *குக்குலஸ்* (குக்கூ) மற்றும் *கானோரஸ்* (மெல்லிசை, பாடுவது என்று பொருள்) ஆகிய இரு சொற்களினால் உருவாக்கபட்டது.  
உலகளவில் இதில் நான்கு கிளையினங்கள் உள்ளன:  
- *C. c. canorus*, இந்தக் கிளையினமானது, கரோலஸ் லின்னேயஸ் என்பவரால் அவரது லேண்ட்மார்க் 1758 10வது பதிப்பான *சிஸ்டமா நேச்சுரேயில்* முதன் முதலில் விவரிக்கப்பட்டது. இந்தக் கிளையினமானது அயர்லாந்திலிருந்து எசுக்காண்டினாவியா, வடக்கு உருசியா மற்றும் சைபீரியா வழியாக கிழக்கில் யப்பான் வரையிலும், பைரனீஸிலிருந்து துருக்கி, கசக்கஸ்தான், மங்கோலியா, வடக்கு சீனா மற்றும் கொரியா வழியாகவும் காணப்படுகிறது. இது ஆப்பிரிக்கா மற்றும் தெற்காசியாவில் குளிர்காலத்தைக் கழிக்கிறது.
- *C. c. bakeri.* 1912 இல் ஆர்டெர்ட்டால் முதன்முதலில் விவரிக்கப்பட்டது. அது மேற்கு சீனாவில் இருந்து வட இந்தியா, நேபாளம், மியான்மர், வடமேற்கு தாய்லாந்து மற்றும் தெற்கு சீனாவில் இமயமலை அடிவாரம் வரை இனப்பெருக்கம் செய்கிறது. குளிர்காலத்தில் இது அசாம், கிழக்கு வங்காளம் மற்றும் தென்கிழக்கு ஆசியாவில் காணப்படுகிறது.
- *C. c. bangsi,* முதன்முதலில் 1919 ஆம் ஆண்டில் ஓபர்ஹோல்சரால் விவரிக்கப்பட்டது. இது ஐபீரியா, பலேரிக் தீவுகள் மற்றும் வட ஆபிரிக்காவில் இனப்பெருக்கம் செய்து, ஆப்பிரிக்காவில் குளிர்காலத்தை செலவிடுகின்றது.
- *C. c. subtelephonus* 1914 இல் ஜருட்னியால் முதன்முதலில் விவரிக்கப்பட்டது. இது மத்திய ஆசியாவில் துர்கெஸ்தானிலிருந்து தெற்கு மங்கோலியா வரை இனப்பெருக்கம் செய்கிறது. இது குளிர்காலத்திற்காக தெற்கு ஆசியா மற்றும் ஆப்பிரிக்காவிற்கு வலசை போகிறது.
# சாதாக் குயில்

## ஆயுட்காலமும் எண்ணிக்கையும்

சாதாரணக் குயில்களின் உலகளாவிய எண்ணிக்கைக் குறைந்து வருவதாகத் தோன்றினாலும், இது இயற்கை பாதுகாப்புக்கான சர்வதேச ஒன்றியத்தால் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. உலகளவில் 25 மில்லியன் முதல் 100 மில்லியன் வரை இந்தப் பறவை இனம் இருப்பதாக மதிப்பிடப்பட்டுள்ளது. அவற்றில் சுமார் 12.6 மில்லியன் முதல் 25.8 மில்லியன் பறவைகள் ஐரோப்பாவில் இனப்பெருக்கம் செய்கின்றன. இவற்றின் கால்கள் குட்டையானவை. இப்பறவை குஞ்சிலிருந்து வளர்ச்சியடையும் வரை பலவகை வேறுபாடான தோற்றங்களோடு இது காட்சி தருகிறது. இதனையும் சிட்டுப்பருந்தையும் தோற்றத்தில் வேறுபடுத்தி அறிவது கடினம். குரல்கொண்டே அறிய இயலும். உடலின் மேற்பகுதி சற்றுக் கறுத்த வெளிர் சாம்பல் நிறமாக இருக்கும். பறக்கும் போது சிட்டுப்பருந்தைப் போலவே காணப்படும்.
# சாதாக் குயில்

## நடத்தை

### உணவு

சாதாக் குயில்கள் உணவில் பூச்சிகள் முக்கிய இடம்பெற்றுள்ளன. அதிலும் குறிப்பாக மயிருள்ள கம்பளிப்பூச்சிகளை விரும்பி உண்கின்றன. அவற்றை பல பறவைகள் உண்ண விரும்பாதவையாகும். இது எப்போதாவது முட்டைகளையும், குஞ்சுகளையும் உண்கிறது.
# சாதாக் குயில்

## இனப்பெருக்கம்

ஒரு சாதாக் குயில் குஞ்சை வளர்க்கிறது.]]
சாதாக் குயிலுக்கு கூடுகட்டி அடைகாக்கத் தெரியாது. எனவே இது வேறு பறவைகளின் கூட்டில் முட்டையிடும். அப்பறவையும் இதன் முட்டைகள் அடைகாத்து இதன் குஞ்சுகளை பேணி வளர்க்கும். குஞ்சு பொரித்து வெளிவரும் குயில் குஞ்சுகள் தான் பிறந்த கூட்டில் உள்ள மற்ற முட்டைகளை கூட்டிலிருந்து வெளியே தள்ளும் அல்லது அந்தக் குஞ்சுகளுடன் சேர்ந்து வளரும். பெண் பறவை இனப்பெருக்க காலத்தில் 50 கூடுகள் வரை செல்லும். சாதாக் குயில்கள் இரண்டு வயதில் இருந்து இனப்பெருக்கம் செய்கின்றன.
# ஒருங்கிணைந்த மனிதநேயம் (இந்தியா)

வின் சிலை]]  
**ஒருங்கிணைந்த மனிதநேயம் (இந்தியா)** (Integral humanism (India) என்பது பாரதிய ஜனதா கட்சியின் முன்னோடியான தீனதயாள் உபாத்தியாயாவால் அரசியல் திட்டமாக உருவாக்கப்பட்ட கருத்துக்களின் தொகுப்பாகும். மேலும் இக்கருத்து 1965ல் பாரதிய ஜனசங்கம் பின்னர் பாரதிய ஜனதா கட்சியால் அதிகாரப்பூர்வ கோட்பாடாக ஏற்கப்பட்டது. பொதுவாக தீன்தயாள் உபாத்யாயாவின் ஒருங்கிணைந்த மனிதநேயம் என்பது பொருள்முதல்வாத தத்துவத்துடன் இணைந்த ஒரு சமூக-ஜனநாயக வேலைத்திட்டம் ஆகும். இந்த கோட்பாடு *உலகளாவிய சகோதரத்துவம்* என்றும் விளக்கப்படுகிறது.  
சர்வோதயா (அனைவரின் முன்னேற்றம்), சுதேசி (உள்நாட்டு), மற்றும் கிராம சுயராஜ்யம் (கிராம உள்ளாட்சி அதிகாரம்) போன்ற காந்தியக் கொள்கைகளை தீன உபாத்யாயா கடன் வாங்கி ஒருங்கிணைந்த மனிதநேயக் கோட்பாட்டை உருவாக்கினார்.  
1960கள் மற்றும் 1970களின் இந்திய அரசியல் அரங்கில் முக்கிய சொற்பொழிவுகளுக்கு ஏற்றவாறு இந்தக் கருத்துகளின் உருவாக்கம் மற்றும் ஏற்றுக்கொள்ளல் உதவியது. இது பாரதிய ஜனசங்கம் மற்றும் இந்து தேசியவாத இயக்கத்தை இந்திய அரசியல் மைய நீரோட்டத்தின் உயர்மட்ட வலதுபுறமாக சித்தரிக்கும் முயற்சிகளை எடுத்துக்காட்டுகிறது. கோல்வால்கரின் படைப்புகளுடன் ஒப்பிடுகையில் இது பெரிய பெரிய மாற்றமாகும். ரிச்சர்ட் ஃபாக்ஸ் என்பவர் "இந்தியன்" என்று மொழிபெயர்த்த "பாரதிய" என்ற சொல்லின் பயன்பாடு ஆகும். அரசியலில் உள்ள உத்தியோகபூர்வ மதச்சார்பின்மை காரணமாக, "இந்து" என்பதற்கு வெளிப்படையான குறிப்பைத் தூண்டுவது சாத்தியமற்றதாகிவிட்டது. மேலும் *பாரதிய* என்ற சொல்லின் பயன்பாடு அரசியல் யதார்த்தத்தைத் தவிர்க்க அனுமதித்தது.  
தீனதயாள் உபாத்தியாயா, மனிதனை மையமாக வைத்து ஒரு உள்நாட்டு பொருளாதார மாதிரியை உருவாக்குவது, இந்தியாவிற்கு மிக முக்கியமானது என்று கருதினார். இந்த அணுகுமுறை கோட்பாடு சமூகவுடைமை (சோசலிசம்) மற்றும் முதலாளித்துவத்திலிருந்து வேறுபடுத்தியது. ஒருங்கிணைந்த மனிதநேயம் ஜனசங்கத்தின் அரசியல் கோட்பாடாக ஏற்றுக்கொள்ளப்பட்டது. 1970களின் முற்பகுதியில் ஜெயபிரகாஷ் நாராயண் தலைமையில் நடைபெற்று வந்த முக்கிய காந்திய சர்வோதயா இயக்கத்துடன் பாரதிய ஜனசங்கம் எனும் இந்து தேசியவாத இயக்கம் கூட்டணி வைப்பதை சாத்தியமாக்கியது. இது இந்து தேசியவாத இயக்கத்திற்கான முதல் பெரிய பொது முன்னேற்றமாக கருதப்பட்டது.
# ஒருங்கிணைந்த மனிதநேயம் (இந்தியா)

## தத்துவம்

பண்டித தீனதயாள் உபாத்தியாயாவின் கூற்றுப்படி, இந்தியாவில் முதன்மையான அக்கறை மனிதர்களை மையமாகக் கொண்ட உள்நாட்டு வளர்ச்சி மாதிரியை உருவாக்குவதாக இருக்க வேண்டும் என்பதே ஆகும்.  
ஒருங்கிணைந்த மனிதநேயம், மேற்கத்திய அறிவியலை வரவேற்கிறது என்றாலும், மேற்கத்திய முதலாளித்துவ தனித்துவம் மற்றும் மார்க்சிச சோசலிசம் இரண்டிற்கும் எதிரானது. இது முதலாளித்துவத்திற்கும், சோசலிசத்திற்கும் இடையில் ஒரு நடுநிலையை நாடுகிறது. இரு அமைப்புகளையும் அந்தந்த தகுதிகளின் அடிப்படையில் மதிப்பிடுகிறது. அதே நேரத்தில் அவற்றின் அதிகப்படியான மற்றும் அந்நியத்தன்மையை விமர்சிக்கின்றது.